Werkskaarte | Afrikaans Is Maklik
Copyright Afrikaans Is Maklik 2020 -- designed and Hosted By Comsys Web Hosting Bhm-sentrum presteer nasionaal | Netwerk24
Bhm-sentrum presteer nasionaal
Deur Martinette Hay 10 April 2019 06:00
Anel Crous (regs, eienaar van Master Science Bethlehem), ontvang die eerbewys vir uitnemendheid van Heidi Schoute Vanneck (ontwikkelingsbestuurder van die Master Science-hoofkantoor in Somerset-Wes). Foto: Verskaf
Master Science Bethlehem het op die jaarlikse kon­ferensie by die Indaba-hotel en -konferensiesentrum in Johannesburg ’n eerbewys vir uitnemendheid ontvang.
Die sentrum in Bethlehem is een van slegs nege in die land, en die enigste sentrum in die Vrystaat wat die eerbewys ontvang het.
Daar is verskeie kriteria wat met beoordeling oorweeg word.
Twee belangrike punte wat oorweeg word en wat die grootste gewig dra, is die reikwydte wat die franchise in sy gebied het en die volgehoue groei van die franchise.
Master Science se besigheidsformaat, stelsels en prosedures is oor talle jare ontwerp, ontwikkel en verfyn om die sukses van sy franchises te verseker.
Uit ervaring kan die beoordelaars bevestig dat die franchise-houers wat die stelsels en prosedures omhels en toepas, ’n beduidende hoër suksessyfer het om groei te handhaaf.
Daar word dus erkenning gegee aan franchise-houers tot die mate waarin hulle voldoen aan Master Science se besigheidsbeginsels, dissiplines, etiek, en handelsnaam- en bemarkingsveldtogte.
Kommunikasie met die hoofkantoor is hoog op die lys van vereistes.
Master Science poog om dié eerbewyse gesog te maak om sodoende die franchises se prestasies te vereer op so ’n manier dat hulle dit met groot trots kan ontvang.